ভারত-পাক যুদ্ধের আবহে ইন্টারনেট ব্যবহারে সতর্কতা জারি,কী করবেন আর কী করবেন না

নায়দিল্লি: ভারত-পাক সংঘাতের মধ্যেই ইন্টারনেট ব্যবহারে সতর্কতা (Internet Users) জারি করল তথ্য-প্রযুক্তি মন্ত্রক। কী কী করা যাবে আর যাবে না? সেটাও জানিয়ে দিল তথ্য-প্রযুক্তি মন্ত্রক। ভারতের ইলেকট্রনিক্স ও ইনফরমেশন টেকনোলজি মন্ত্রকের (Ministry of Electronics and Information Technology) পক্ষ থেকে নতুন নির্দেশিকা জারি করে বলা হয়েছে, ভারত-পাকিস্তান (India-Pakistan) যুদ্ধের যে পরিস্থিতি তৈরি হয়েছে তাতে দেশের নাগরিকরা কী কী করবেন, আর কী কী করবেন না সেটাও বলা হয়েছে। অপারেশন সিঁদুরের (Operation Sindoor) পর থেকে দুদেশের মধ্যে উত্তেজনা বেড়েছে। আর এই আবহে (Internet Users) এক্স হ্যান্ডলে দায়িত্বশীল অনলাইন আচরণ মেনে চলা এবং ইন্টারনেট ব্যবহারকারীদের কোনও ভুয়ো তথ্যের শিকার হওয়া থেকে বিরত থাকতে বলা হয়েছে। বিদেশ সচিব বিক্রম মিস্রী বলেছেন,ভারতবাসীর মধ্যে ঐক্যতা রয়েছে। পাকিস্তান চাইছে ভারতের ইউনিটি ভাঙতে। এই সংঘাতের আবহে বহু ভুয়ো খবর, ভুয়ো ভিডিও ছড়িয়েছে। নিজের অজান্তে অনেকেই ভুয়ো খবর শেয়ার করে ফেলছেন। যার জেরে তা ভাইরাল হয়েছে যাচ্ছে।

তথ্য প্রযুক্তি মন্ত্রকের পক্ষ থেকে একটি বিস্তারিত তালিকা প্রকাশ করা হয়েছে কী কী করা যাবে আর কী কী করা যাবে না। ব্যবহারকারীদের উদ্দেশ্যে সতর্ক থাকা এবং দায়িত্বশীল থাকার অনুরোধ করা হয়েছে মন্ত্রকের পক্ষ থেকে। এক্স হ্যান্ডলে এই পোস্টে তথ্য প্রযুক্তি মন্ত্রকের পক্ষ থেকে লেখা হয়েছে, ‘গুরুত্বপূর্ণ অনলাইন নিরাপত্তা সতর্কতা মেনে চলতে হবে, সাইবার নিরাপত্তার মানক মাথায় রাখতে হবে। আগাম সতর্কতা জরুরি। ইন্টারনেট ব্যবহারের সময় সতর্ক থাকতে হবে, কোনও ফাঁদে পা দেবেন না, ভুয়ো তথ্যের শিকার হবেন না। দেশপ্রেমী থাকুন, সতর্ক থাকুন, নিরাপদ থাকুন’। ডিজিটাল ইন্ডিয়া ও অপারেশন সিঁদুরের হ্যাশট্যাগ যুক্ত করা ছিল এই পোস্টে। এবার দেখে নেওয়া যাক কী কী করণীয়-

আরও পড়ুন: বাড়ছে পাক আগ্রাসন, কী পদক্ষেপ নেবে ভারত? বৈঠকে রাজনাথ সিং-অজিত দোভাল

কী কী করা যাবে ?
*অফিসিয়াল নির্দেশিকা, হেল্পলাইন নম্বর, উদ্ধার বা ত্রাণ সংক্রান্ত আপডেট শেয়ার করা যাবে
*ফ্যাক্ট-চেক খবর অফিসিয়াল সোর্স থেকে শেয়ার করা যাবে
*ভুয়ো খবর সঙ্গে সঙ্গে রিপোর্ট করতে হবে

কী কী করা যাবে না ?
*সেনাবাহিনীর কার্যক্রম শেয়ার করা যাবে না
*যাচাই না করে কোনও তথ্য শেয়ার করা যাবে না
*হিংসা ও সাম্প্রদায়িক হানাহানি উসকে দিতে পারে এমন পোস্ট সোশ্যাল মিডিয়ায় করা যাবে না

তথ্য প্রযুক্তি মন্ত্রক এও জানিয়েছে যে হোয়াটসঅ্যাপে (৮৭৯৯৭১১২৫৯) কিংবা ইমেলে (socialmedia@pib.gov.in) ভুয়ো তথ্য পাওয়া মাত্র রিপোর্ট করা যাবে। মন্ত্রকের তরফ থেকে এই নির্দেশিকায় সমস্ত ওটিটি প্ল্যাটফর্মগুলিকেও নির্দেশ দেওয়া হয়েছে। জানানো হয়েছে, বর্তমানে জাতীয় নিরাপত্তার খাতিরে এমন সব ওয়েব সিরিজ, সিনেমা, গান, পডকাস্ট সরিয়ে ফেলতে হবে যা কোনওভাবে পাকিস্তানের সঙ্গে সংযুক্ত বা পাকিস্তানে নির্মিত।

Critical Online Safety Alert always follow cybersecurity precautions. Stay cautious while online—don’t fall for traps or misinformation. Be patriotic, stay vigilant, stay safe.#Digitalindia #OperationSindoor pic.twitter.com/IIRKGzsh27

— Ministry of Electronics & IT (@GoI_MeitY) May 9, 2025

দেখুন ভিডিও